Diari Oficial de la Generalitat Valenciana


Sumari del DOGV 4860, del 11-10-2004 (2004/10211)

RESOLUCIÓ de 24 de setembre de 2004, del conseller d'Infraestructures i Transport, per la qual es concedixen ajudes a projectes en matèria d'equips i tecnologia per a facilitar l'accés a la societat de la informació per a persones amb discapacitat per a l'any 2004, dins del marc del Programa d'Accions Innovadores de la Comunitat Valenciana 2002-2004 (PAICV).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10021


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 24 de setembre de 2004, del conseller d'Infraestructures i Transport, per la qual es concedixen ajudes a projectes en matèria d'equips i tecnologia per a facilitar l'accés a la societat de la informació per a persones amb discapacitat per a l'any 2004, dins del marc del Programa d'Accions Innovadores de la Comunitat Valenciana 2002-2004 (PAICV). [2004/10375]
  
Per Orde de 22 d'abril de 2004, del conseller d'Infraestructures i Transport (DOGV núm. 4.747, de 6 de maig) es van convocar ajudes a projectes en matèria d'equips i tecnologia per a facilitar l'accés a la societat de la informació de persones amb discapacitat per a l'any 2004, dins del marc del Programa d'Accions Innovadores de la Comunitat Valenciana 2002-2004 (PAICV).
  
L'article 18, apartat 1, de l'esmentada convocatòria determina que les sol·licituds d'ajudes objecte d'esta convocatòria les resoldrà el conseller d'Infraestructures i Transport en el termini de tres mesos des de l'entrada en vigor de les sol·licituds en l'òrgan competent per a la seua tramitació. Així mateix, en l'apartat 6 del mateix article, s'indica que la resolució d'adjudicació de les presents ajudes es publicarà en el Diari Oficial de la Generalitat Valenciana, a l'efecte de notificació i per al que siga pertinent.
  
En conseqüència, de conformitat amb la proposta formulada per la comissió avaluadora, de 2 de setembre de 2004, resolc:
  
Primer. Organismes intermediaris beneficiaris de les ajudes
  
Concedir les ajudes convocades per l'Orde de 22 d'abril de 2004, de la Conselleria d'Infraestructures i Transport, sobre projectes en matèria d'equips i tecnologia per a facilitar l'accés a la societat de la informació de persones amb discapacitat per a l'any 2004 (PAICV), segons la relació establida en l'annex 1 d'esta resolució.
  
Segon. Publicitat de les ajudes concedides en plans d'actuació per a persones físiques
  
Les entitats que hagen presentat plans d'actuació per a persones físiques com a intermediaris per a l'obtenció d'ajudes individuals, als quals es referixen els articles 2.2 i 7.1, segon punt, de l'Orde de 22 d'abril de 2004, hauran de fer pública la relació de les persones discapacitades beneficiàries en el tauler d'anuncis de la seua seu o de qualsevol altre mode que garantisca clarament el compliment íntegre del que disposa la present resolució i el seu coneixement complet per part de les persones físiques beneficiàries, singularment de l'import individualitzat de les ajudes, respectant en tot cas la normativa referent al dret a la intimitat, a la protecció de dades de caràcter personal i la resta que siga d'aplicació.
  
Tercer. Aplicació pressupostària
  
L'import de les ajudes concedides en l'apartat primer de la present resolució, per un total de 519.210 euros (cinc-cents dènou mil dos-cents deu euros), serà finançat a càrrec de l'aplicació econòmica 46.71.59.264.09.4, línia de subvenció T4696000, denominació de la línia Ajudes del Programa d'Accions Innovadores de la Comunitat Valenciana 2002-2004 (PAICV), del pressupost de la Generalitat Valenciana per a 2004.
  
Quart. Obligacions dels beneficiaris
  
Els beneficiaris de les ajudes estan obligats al compliment del que establix l'article 21 de l'Orde de 22 d'abril de 2004, així com a la resta d'obligacions a què els subjecta la normativa aplicable.
  
Cinqué. Termini de presentació de la justificació de les subvencions
  
Amb independència del tipus de subvenció de què es tracte, el termini màxim de presentació de la justificació acabarà el dia 31 d'octubre de l'any 2004.
  
Sisé. Documentació justificativa que ha de presentar el beneficiari
  
Les entitats intermediàries seran les úniques que podran presentar les factures reglamentàries davant de l'administració tant les seues pròpies com les factures de les persones físiques que hagen sigut beneficiàries de les ajudes, la tramitació de les quals ha sigut realitzada per estes entitats. Les persones físiques que hagen sigut beneficiàries de les ajudes hauran de presentar les factures reglamentàries a les mateixes entitats en què les van sol·licitar. Les entitats presentaran les factures reglamentàries juntament amb les còpies d'estes, preferentment en el Registre de la Direcció Territorial de Benestar Social de la província on estiga l'entitat, dirigides a la Secretaria Autonòmica de Telecomunicacions i Societat de la Informació, sense perjuí que es puguen presentar en qualsevol oficina de registre de la Generalitat Valenciana, com disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú. Les còpies esmentades seran confrontades en el registre d'entrada en què es presente l'escrit en què se sol·licita el pagament, i es tornarà la factura original al beneficiari.
  
Seté. Interposició de recursos
  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, d'acord amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.